Cristina Machedonski

Artista plastică, Cristina Machedonski chip și suflet de înger care pictează portrete și îngeri

Un chip frumos, cufundat în haina cromatică, capabilă să însuflețească taina frumuseților nevăzute, dar existente, a acceptat un taifas artistic cu subsemnatul, profesor pictor Cojocaru Vergil-Cover, într-o scurtă pauză, un mic răgaz în activitatea artistică a domniei sale.Cu mai mulți ani în urmă la o expoziție de pictură de grup, am descoperit-o pe artista plastică și i-am apreciat la superlativ lucrările expuse. Artista cu o înfățișare atrăgătoare și proaspătă, mândră și impunătoare, energică și hotărâtă, împreună cu tablourile expuse, a lăsat asupra criticii și sublimului public aflat la vernisaj, un sfânt și tulburător mister artistic. Aprecierile la care artista nici nu visa au ajutat-o ca satisfacția mulțumirii să-i trădeze pe o față vioaie și drăgălașă o înfrigurare în suflet și inimă, ca o victorie a reușitei.În timp ce o lăudam la superlativ, am citit în ochii Cristinei Machedonski bucuria și satisfacția neînchipuită a victoriei talentului său.Între timp artista plastică, pictând neîncetat, cu talent, inteligență și multă înțelegere, s-a plasat într-o zonă a percepției artei plastice într-un mod specific personal, de cunoaștere și redare a frumuseții figurii umane.Cu multă credință consideră pe oameni ca fiind îngeri pe care Dumnezeu i-a trimis pe pământ, de la Ambasada Pământenilor din Cer, pentru a face bine, a ajuta și îndruma viețile pământenilor.

Însăși domnia sa este o asemenea “trimitere”. Discutând pe îndelete cu artista plastică – înger creator de frumuseți – ne-am descoperit trăsături și “întâmplări-neîntâmplătoare” din viețile noastre. Subsemnatul sunt crescut, educat și îngrijit de o familie de îngeri, care la vârsta de 6 ani m-a luat la București și m-a înfiat după ce-am împlinit 26 de ani.Machedonski Cristina, artist plastic a înfiat un copil. Cum banul la ban trage și păduche la păduche, Cristina (nume creștinesc) ca înger, a luat un copil pentru a-l face înger. Artista nu numai că pictează cromatic și îngeri, ci pe viu, s-a comportat ca un înger.Tablourile sale își susțin frumusețea singure și nu este nevoie ca vreun critic să bată inutil apa-n piuă. De aceea m-am referit în cele scrise la omul-înger, Cristina Machedonski.Așa să-i ajute Dumnezeu!

Pictor Prof. Cojocaru Vergil-Cover – membru UZPR, UAPR București

Contents